2002L0063 — FI — 23.07.2002 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B ▼C1 KOMISSION DIREKTIIVI 2002/63/EY, annettu 11 päivänä heinäkuuta 2002, yhteisön näytteenottomenettelyistä kasvi- ja eläinperäisten tuotteiden torjunta-ainejäämien virallisessa tarkastuksessa ja direktiivin 79/700/ETY kumoamisesta (ETA:n kannalta merkityksellinen teksti) ▼B (EUVL L 187 16.7.2002, s. 30)





Oikaisu









▼B

▼C1

KOMISSION DIREKTIIVI 2002/63/EY,

annettu 11 päivänä heinäkuuta 2002,

yhteisön näytteenottomenettelyistä kasvi- ja eläinperäisten tuotteiden torjunta-ainejäämien virallisessa tarkastuksessa ja direktiivin 79/700/ETY kumoamisesta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmien ja vihannesten torjunta-ainejäämien enimmäismäärien vahvistamisesta 23 päivänä marraskuuta 1976 annetun neuvoston direktiivin 76/895/ETY ( 1 ), sellaisena kuin se on viimeksi muutettuna direktiivillä 2000/57/EY ( 2 ), ja erityisesti sen 6 artiklan, ottaa huomioon viljojen torjunta-ainejäämien enimmäismääristä 24 päivänä heinäkuuta 2002 annetun neuvoston direktiivin 86/362/ETY ( 3 ), sellaisena kuin se on viimeksi muutettuna direktiivillä 2002/42/EY ( 4 ), ja erityisesti sen 8 artiklan, ottaa huomioon eläinperäisten tuotteiden torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY ( 5 ), sellaisena kuin se on viimeksi muutettuna direktiivillä 2002/42/EY ja erityisesti sen 8 artiklan, ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan luettuina hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY ( 6 ), sellaisena kuin se on viimeksi muutettuna direktiivillä 2002/42/EY, ja erityisesti sen 6 artiklan, sekä katsoo seuraavaa: (1) Direktiiveissä 76/895/ETY, 86/362/ETY, 86/363/ETY ja 90/642/ETY säädetään virallisista tarkastuksista kasvi- ja eläintuotteiden torjunta-aineiden enimmäismäärien noudattamisen varmistamiseksi. Niissä säädetään myös, että komissio voi vahvistaa yhteisön näytteenottomenetelmät. (2) Hedelmien ja vihannesten torjunta-ainejäämien näytteenottomenetelmistä säädetään yhteisön näytteenottomenettelyistä hedelmien ja vihannesten torjunta-ainejäämien virallisessa tarkastuksessa 24 päivänä heinäkuuta 1979 annetussa komission direktiivissä 79/700/ETY ( 7 ). (3) On aiheellista saattaa ajan tasalle nämä menetelmät teknisen kehityksen huomioon ottamiseksi ja laatia niin eläinperäisten tuotteiden kuin kasviperäisten tuotteiden torjunta-ainejäämien näytteenottomenettelyt. (4) Codex Alimentarius -komissiossa on kehitetty ja sovittu jäämien enimmäismäärien (MRL:ien) noudattamisen edellyttämät näytteenottomenetelmät ( 8 ) torjunta-ainejäämien valvomiseksi. Yhteisö tuki suositeltavien menetelmien vahvistamista. On asianmukaista korvata voimassa olevat näytteenottoa koskevat säännökset Codex Alimentarius -komission sopimilla ja hyväksymillä säännöksillä. (5) Tämän vuoksi direktiivi 79/700/ETY olisi kumottava ja korvattava tällä direktiivillä. (6) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON ANTANUT TÄMÄN DIREKTIIVIN:







1 artikla

Määräykset tämän direktiivin soveltamisesta koskevat näytteiden ottamista eläinperäisistä tuotteista samoin kuin kasvikunnasta peräisin olevista tuotteista, sen mukaisesti kuin enimmäismääristä on säädetty direktiivien 76/895/ETY, 86/362/ETY, 86/363/ETY ja 90/642/ETY tarkoituksia varten. Tarkoituksena ei ole vaikuttaa näytteenoton menetelmiin, määriin tahi tiheyteen asioissa joista jo on säädetty neuvoston direktiivin 96/23/EY ( 9 ) liitteissä III ja IV koskien tiettyjen aineiden ja jäämien esiintymistä elävissä eläimissä ja niistä saatavissa tuotteissa.

2 artikla

Jäsenvaltioiden on edellytettävä, että direktiivin 76/895/ETY 6 artiklassa, direktiivin 86/362/ETY 8 artiklassa, direktiivin 86/363/ETY 8 artiklassa ja direktiivin 90/642/ETY 6 artiklassa säädetyt tarkastukset tehdään tämän direktiivin liitteessä olevien menetelmien mukaisesti.

3 artikla

Kumotaan direktiivi 79/700/ETY.

Viittauksia kumottuun direktiiviin pidetään viittauksina tähän direktiiviin.

4 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2003. Niiden on ilmoitettava tästä komissiolle viipymättä.

2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä sellainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

5 artikla

Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.









LIITE

ELÄIN- JA KASVIPERÄISTEN TUOTTEIDEN NÄYTTEENOTTOMENETELMISTÄ TORJUNTA-AINEJÄÄMIEN MÄÄRITTÄMISEKSI JA MRL:IEN (VAHVISTETTUJEN ENIMMÄISMÄÄRIEN) NOUDATTAMISEN TARKISTAMISEKSI

1. TAVOITE

Viralliseen hedelmien ja vihannesten ja eläinperäisten tuotteiden torjunta-ainejäämien tarkastukseen liittyvä näytteenotto toteutetaan jäljempänä kuvattavien menettelyjen mukaisesti.

Näiden näytteenottomenetelmien tavoite on saada tavaraerästä edustava näyte analyysia varten siten, että varmistetaan neuvoston direktiivien 76/895/ETY, 86/362/ETY, 86/363/ETY ja 90/642/ETY liitteissä vahvistettujen torjunta-ainejäämien enimmäismäärien (MRL) noudattaminen ja, jos yhteisöllä ei ole omia MRL:iä, Codex Alimentarius -komission vahvistamien MRL:ien noudattaminen. Säädettyihin menetelmiin ja menettelyihin sisältyvät Codex Alimentarius -komission vastaavat menetelmät ja menettelyt.

2. PERIAATTEET

Yhteisön MRL:t perustuvat hyvän maatalouskäytännön mukaisiin tietoihin jolloin raaka-aineet sekä niistä saatavat tuotteet, jotka täyttävät MRL:ien mukaiset vaatimukset ovat terveysvaikutuksiensa osalta hyväksyttäviä.

Kasvin, munan tai maitotuotteen MRL:issä otetaan huomioon odotettavissa oleva jäämän enimmäismäärä sellaisessa yhdistetyssä näytteessä, joka on koottu useista käsitellyistä tuoteyksilöistä ja jonka tarkoituksena on edustaa tavaraerän keskimääräistä jäämätasoa Lihan ja siipikarjanlihan MRL:issä otetaan huomioon yksittäin käsiteltyjen eläinten tai lintujen kudoksissa odotettavissa oleva jäämien enimmäismäärä.

Tämän vuoksi lihan ja siipikarjanlihan MRL:iä sovelletaan yhdistettyyn näytteeseen, joka on muodostettu yhdestä osanäytteestä. Kasvituotteiden, munien ja maitotuotteiden MRL:iä sovelletaan yhdistettyyn näytteeseen, joka on muodostettu 1—10 osanäytteestä.

3. TERMIEN MÄÄRITTELY

Testinäyte

Analyysinäytteestä erotettu jäämäpitoisuuden määrittämisen kannalta asianmukaisen kokoinen edustava määrä ainesta.

Huom.:

Testinäytteen ottamiseen voidaan käyttää näytteenottovälinettä.

Analyysinäyte

Valmistellaan laboratorionäytteestä poistamalla tuotteesta osat ( 10 ) ( 11 ), joita ei ole tarkoitettu analysoitavaksi. Näyte sekoitetaan, jauhetaan ja hienonnetaan sellaisten testinäytteiden aikaansaamiseksi, joista aiheutuu mahdollisimman vähän näytteenottovirhettä.

Huom.:

Analyysinäytteen valmistamisen on kuvastettava MRL:ien määrittämisessä käytettyä menettelyä ja siksi analysoitavassa tuotteen osassa voi olla osia, joita ei tavallisesti käytetä ravinnoksi.

Yhdistetty näyte

Muiden tuotteiden kuin lihan ja siipikarjanlihan osalta, tavaraerästä otettujen perusnäytteiden hyvin sekoitettu yhdistelmä. Lihan ja siipikarjan osalta perusnäytteitä pidetään yhdistettyinä näytteinä.

Huom.:

a) Perusnäytteissä on oltava tarpeeksi ainesta, jotta kaikki laboratorionäytteet voidaan ottaa yhdistetystä näytteestä.

b) Silloin kun erillisiä laboratorionäytteitä valmistellaan perusnäytteiden keruun aikana, yhdistetty näyte on laboratorionäytteiden teoreettinen summa sillä hetkellä, kun tavaraerästä otetaan näytteitä.

Laboratorionäyte

Laboratorioon lähetetty tai sinne vastaanotettu näyte. Yhdistetystä näytteestä otettu edustava määrä ainesta.

Huom.:

a) Laboratorionäyte voi olla koko yhdistetty näyte tai sen osa.

b) Yksiköitä ei saisi leikata tai rikkoa laboratorionäytteiden aikaansaamiseksi, paitsi silloin kun yksiköiden jakamisesta pienempiin osiin säädetään taulukossa 3.

c) Yhdistetystä näytteestä voidaan erottaa useita laboratorionäytteitä.

Tavaraerä

Yhdellä kertaa toimitettu määrä elintarviketta, jolla näytteenottovirkailija tietää tai olettaa olevan yhdenmukaisia ominaisuuksia, kuten sama alkuperä, tuottaja, lajike, pakkaaja, pakkaustyyppi, merkintä, lähettäjä jne. Epäilyttävä tavaraerä on sellainen, jonka jostain syystä epäillään sisältävän liikaa jäämiä. Muu kuin epäilyttävä tavaraerä on sellainen, jonka ei ole syytä epäillä sisältävän liikaa jäämiä.

Huom.:

a) Kun tavaratoimitus koostuu tavaraeristä, joiden voi tunnistaa olevan alkuperältään eri viljelijöiltä tai kasvattajilta tms., jokainen tavaraerä olisi käsiteltävä erikseen.

b) Tavaratoimitus voi koostua yhdestä tai useammasta tavaraerästä.

c) Jos suuren tavaratoimituksen kokoa tai rajoja ei voida helposti vahvistaa, jokaista erillistä junavaunua, kuorma-autoa, jokaista aluksen osastoa jne. voidaan pitää erillisenä tavaraeränä.

d) Tavaraerä voi olla sekoitettu esimerkiksi kokoluokittelun tai jalostusmenetelmän avulla.

Perusnäyte / osanäyte

Yksi tai useampi tavaraerän yhdestä paikasta otettu yksikkö.

Huom.:

a) Perusnäytteen näytteenottopaikka olisi mieluiten valittava satunnaisesti, mutta silloin kun se on fyysisesti epäkäytännöllistä, se olisi otettava satunnaisesti niistä tavaraerän osista, joihin päästään käsiksi.

b) Perusnäytteeseen vaadittavien yksiköiden lukumäärä olisi vahvistettava vaadittavien laboratorionäytteiden vähimmäiskoon ja -lukumäärän perusteella.

c) Kun kasvi-, muna- tai maitotuote-eristä otetaan useampi kuin yksi perusnäyte, jokaisen perusnäytteen olisi oltava suunnilleen samassa suhteessa yhdistettyyn näytteeseen.

d) Yksiköt voivat jakautua satunnaisesti laboratorionäytteiden kaksoiskappaleisiin nähden perusnäytteiden näytteenoton yhteydessä silloin, kun yksiköt ovat kooltaan keskikokoisia tai suuria eikä yhdistetyn näytteen sekoittaminen tekisi laboratorionäytteistä edustavampia, tai silloin kun yksiköt (esim. munat, pehmeät hedelmät) vaurioituisivat sekoittamisesta.

e) Silloin kun perusnäytteet otetaan aika ajoin tavaraerän lastaamisen tai purkamisen aikana, ”näytteenottopaikka” tarkoittaa tiettyä hetkeä ajassa.

f) Yksiköitä ei saisi leikata tai rikkoa perusnäytteiden aikaansaamiseksi, paitsi silloin kun yksiköiden jakamisesta pienempiin osiin säädetään taulukossa 3.

Näyte

Yksi tai useampi yksikköpopulaatiosta valittu yksikkö tai suuremmasta määrästä ainesta valittu aineksen osa. Näiden suositusten soveltamiseksi edustavan näytteen on tarkoitus edustaa tavaraerää, yhdistettyä näytettä, eläintä jne. suhteessa sen torjunta-ainejäämäpitoisuuteen, ei välttämättä suhteessa muihin tekijöihin.

Näytteenotto

Näytteen ottamisessa ja muodostamisessa käytetty menettely.

Näytteenottoväline

i) Väline, kuten lusikka, kauha, pora, veitsi tai haarukka, jota käytetään yksikön erottamiseksi irtotavara-aineksesta, pakkauksista (kuten tynnyreistä, suurikokoisista juustoista) tai liha- tai siipikarjayksiköistä, jotka ovat liian suurikokoisia perusnäytteiksi.

ii) Väline, kuten näytteiden jakaja, jota käytetään laboratorionäytteen valmistelemiseksi yhdistetystä näytteestä tai analyyttisen osanäytteen valmistelemiseksi analyysinäytteestä.

Huom.:

a) Erityiset näytteenottovälineet esitetään ISO- ( 12 ) ( 13 ) ( 14 ) ja IDF ( 15 ) -standardeissa.

b) Sellaisten ainesten osalta kuten irtolehdet, näytteenottovirkailijan kättä voidaan pitää näytteenottovälineenä.

Näytteenottovirkailija

Näytteenottomenettelyihin koulutettu henkilö, jolla tarvittaessa on asianmukaisten viranomaisten lupa.

Huom.:

Näytteenottovirkailija on vastuussa kaikista laboratorionäytteiden valmisteluun, pakkaukseen ja lähettämiseen johtavista menettelyistä, nämä mukaan luettuina. Virkailijan on ymmärrettävä, että erityisiä näytteenottomenettelyitä on tarpeen noudattaa tunnollisesti, että hänen on toimitettava kaikkia näytteitä koskevat asiakirjat ja että hänen tulisi olla läheisessä yhteistyössä laboratorion kanssa.

Näytteen koko

Yksiköiden lukumäärä tai aineksen määrä, jotka muodostavat näytteen.

Yksikkö

Tavaraerän pienin erillinen osa, joka on otettava koko perusnäytteen tai sen osan muodostamiseksi.

Huom.:

Yksiköt olisi määriteltävä seuraavasti:

a) Tuoreet hedelmät ja vihannekset. Jokainen kokonainen hedelmä tai vihannes tai luonnollinen nippu niitä (esim. viinirypäleterttu) muodostaa yksikön, paitsi silloin kun nämä ovat pieniä. Yksiköt, jotka muodostuvat pakatuista, pienistä tuotteista voidaan määritellä jäljempänä olevan d kohdan mukaisesti. Silloin kun näytteenottovälinettä voidaan käyttää vahingoittamatta ainesta, yksiköt voidaan luoda tällä tavoin. Yksittäisiä munia, tuoreita hedelmiä tai vihanneksia ei saa leikata tai rikkoa yksiköiden muodostamiseksi.

b) Suuret eläimet, niiden osat tai elimet. Koko osa tai elin tai niiden tietty osa muodostaa yksikön. Osat tai elimet voidaan leikata muodostamaan yksiköitä.

c) Pienet eläimet, niiden osat tai elimet. Kukin kokonainen eläin tai kokonainen eläimen osa tai elin voi muodostaa yksikön. Silloin kun ne on pakattu, ne voidaan määritellä jäljempänä olevan d kohdan mukaisesti. Silloin kun näytteenottovälinettä voidaan käyttää vaikuttamatta jäämiin, yksiköt voidaan luoda tällä tavoin.

d) Pakattu aines. Pienimpiä erillisiä pakkauksia voidaan pitää yksiköinä. Silloin kun pienimmät pakkaukset ovat hyvin suuria, niistä olisi otettava yhdistetty näyte siten kuin jäljempänä e kohdassa esitetään. Silloin kun pienimmät pakkaukset ovat hyvin pieniä, useampi pakkaus voi muodostaa yksikön.

e) Irtotavara ja suuret pakkaukset (kuten tynnyrit, juustot jne.), jotka ovat yksittäin liian suuria perusnäytteiksi. Yksiköt luodaan näytteenottovälineellä.

4. NÄYTTEENOTTOMENETTELYT ( 16 )

4.1 Varotoimenpiteet

Näytteiden kontaminaatio ja pilaantuminen on estettävä kaikissa vaiheissa, koska ne voivat vaikuttaa analyysin tuloksiin. Kaikista tutkittavista tavaraeristä on otettava erilliset näytteet.

4.2 Perusnäytteiden keruu

Tavaraerästä otettavien perusnäytteiden vähimmäislukumäärä on määritelty taulukossa 1. Epäilyttävien liha- tai siipikarjan osalta ne on määritelty taulukossa 2. Perusnäyte olisi otettava sattumanvaraisesti valitusta kohdasta tavaraerää aina kun se on käytännössä mahdollista. Perusnäytteiden on koostuttava riittävästä määrästä ainesta, jotta tavaraerästä saadaan vaadittavat laboratorionäytteet.

Huom.:

Viljoille ( 17 ), palkokasveille ( 18 ) ja teelle ( 19 ) vaadittavat näytteenottovälineet on kuvattu ISO:n suosituksissa ja maitotuotteiden ( 20 ) vastaavat IDF:n suosituksissa.







Taulukko 1 Tavaraerästä otettavien perusnäytteiden vähimmäismäärä Tavaraerästä otettavien perusnäytteiden vähimmäismäärä a) Liha ja siipikarja muu kuin epäilyttävä tavaraerä 1 epäilyttävä tavaraerä Määritelty taulukossa 2 b) Muut tuotteet i) Pakatut tai irtotavarana olevat tuotteet, joiden voi olettaa olevan hyvin sekoitettuja tai tasa-aineisia 1 tavaraerä voi olla sekoitettu esimerkiksi kokoluokittelun tai jalostusmenetelmän avulla) ii) Pakatut tai irtotavarana olevat tuotteet, joiden ei voida olettaa olevan hyvin sekoitettuja tai tasa-aineisia Tuotteiden, jotka koostuvat suurista yksiköistä, jotka ovat yksinomaan kasviperäisiä peruselintarvikkeita, perusnäytteiden vähimmäismäärän olisi oltava sama kuin laboratorionäytteeseen vaadittavien yksiköiden vähimmäismäärä (ks. taulukko 4). joko Tavaraerän paino, kg < 50 3 50—500 5 > 500 10 tai Tavaraerän tölkkien, laatikoiden tai muiden säiliöiden lukumäärä 1—25 1 26—100 5 > 100 10







Taulukko 2 Liha- tai siipikarjanlihaerän pistokokeena valittujen perusnäytteiden lukumäärä, joka vaaditaan tietyn todennäköisyyden mukaan liha- tai siipikarjaerässä olevan vähintään yhden vaatimustenvastaisen näytteen löytämiseksi suhteessa tavaraerän vaatimustenvastaisten jäämien esiintyvyyteen Tavaraerän vaatimustenvastaisten jäämien esiintyvyys Näytteiden vaadittava vähimmäismäärä (n0) vaatimustenvastaisen jäämän havaitsemiseksi seuraavilla todennäköisyyksillä: % 90 % 95 % 99 % 90 1 — 2 80 — 2 3 70 2 3 4 60 3 4 5 50 4 5 7 40 5 6 9 35 6 7 11 30 7 9 13 25 9 11 17 20 11 14 21 15 15 19 29 10 22 29 44 5 45 59 90 1 231 299 459 0,5 460 598 919 0,1 2 301 2 995 4 603

Huom.:

a) Taulukossa edellytetään pistokokeiden käyttämistä.

b) Kun taulukossa 2 ilmoitettujen perusnäytteiden lukumäärä on enemmän kuin noin 10 % kokonaiserän yksiköistä, otettujen perusnäytteiden lukumäärä voi olla pienempi ja se olisi laskettava seuraavasti: jossa n = otettavien perusnäytteiden vähimmäislukumäärä n0 = taulukossa 2 esitettyjen perusnäytteiden lukumäärä N = tavaraerän sellaisten yksiköiden lukumäärä, joista voidaan ottaa perusnäyte.

c) Silloin kun otetaan yksittäinen perusnäyte, vaatimustenvastaisuuden löytymisen todennäköisyys on vastaava kuin vaatimustenvastaisten jäämien esiintyvyys.

d) Täsmällisten tai vaihtoehtoisten todennäköisyyksien tai vaatimustenvastaisuuksien erilaisen esiintyvyyden määrittämiseksi otettavien näytteiden lukumäärä voidaan laskea seuraavan kaavan avulla: missä p on todennäköisyys, i on tavaraerän vaatimustenvastaisten jäämien esiintyvyys (molemmat ilmaistaan suhdelukuina, ei prosentteina) ja n on näytteiden lukumäärä.

4.3 Yhdistetyn näytteen valmistelu

Lihaa ja siipikarjanlihaa koskevat menettelyt esitetään taulukossa 3. Jokaista perusnäytettä pidetään erillisenä yhdistettynä näytteenä.

Kasvituotteita, munia ja maitotuotteita koskevat menettelyt esitetään taulukoissa 4 ja 5. Jos mahdollista, perusnäytteet olisi yhdistettävä ja sekoitettava hyvin yhdistetyn näytteen muodostamiseksi.

Silloin kun sekoittaminen yhdistetyn näytteen muodostamiseksi on epäasianmukaista tai epäkäytännöllistä, voidaan seurata seuraavaa vaihtoehtoista menettelyä. Jos yksiköt voivat vaurioitua (vaikuttaen siis jäämiin) yhdistetyn näytteen sekoittamis- tai jakamismenettelyissä, tai jos suuria yksiköitä ei voida sekoittaa yhdenmukaisemman jäämien jakaantumisen aikaansaamiseksi, tulisi perusnäytteiden oton yhteydessä yksiköt jakaa satunnaisesti siten, että muodostetaan rinnakkaisia laboratorionäytteitä. Tässä tapauksessa käytettävän tuloksen olisi oltava analysoiduista laboratorionäytteistä saatujen luotettavien tulosten keskiarvo.







Taulukko 3 Liha ja siipikarjanliha: perusnäytteiden kuvaus ja laboratorionäytteiden vähimmäiskoko Tavaran luokittelu (1) Esimerkkejä Otettavan perusnäytteen laatu Laboratorionäytteen vähimmäiskoko Eläinperäiset peruselintarvikkeet 1 Nisäkkäiden liha Huom.: MRL:ien valvomiseksi rasvaliukoisten torjunta-aineiden näytteet on otettava jäljempänä olevan 2 osan mukaisesti. 1.1 Suuret nisäkkäät, koko- tai puoliruho, yleensä vähintään 10 kg Naudat, lampaat, siat Koko pallealihas tai osa siitä ja tarvittaessa niskalihas 0,5 kg 1.2 Pienet nisäkkäät, koko ruho Kanit Koko ruho tai takaneljännekset 0,5 kg nahan ja luiden poiston jälkeen 1.3 Nisäkkäiden lihan irtonaiset osat, tuoreet / jäähdytetyt / jäädytetyt, pakattuina tai muussa muodossa Neljännekset, kyljykset, pihvit, lavat Koko yksikkö / yksiköt tai suuren yksikön osa 0,5 kg luiden poiston jälkeen 1.4 Nisäkkäiden lihan osat, jäädytetty irtotavara Neljännekset, kyljykset Joko jäädytetyn säiliön poikkileikkaus tai yksittäiset lihan osat kokonaan (tai osittain) 0,5 kg luiden poiston jälkeen 2 Nisäkäsperäiset rasvat, ruhon rasvat mukaan luettuina Huom.: 2.1, 2.2 ja 2.3 osan mukaisesti otettuja rasvanäytteitä voidaan käyttää rasvan tai koko tuotteen vaatimusten mukaisuuden määrittämiseksi vastaavien MRL:ien kohdalla. 2.1 Suuret nisäkkäät, teurastushetkellä, koko- tai puoliruho, yleensä vähintään 10 kg Naudat, lampaat, siat Munuais-, pallealihas- tai ihonalainen rasvaleike yhdestä eläimestä 0,5 kg 2.2 Pienet nisäkkäät, teurastushetkellä, koko- tai puoliruho, < 10 kg Pallealihas- tai ihonalainen rasvaleike yhdestä tai useammasta eläimestä 0,5 kg 2.3 Nisäkäsperäisen lihan osat Koivet, kyljykset, pihvit Joko yksiköistä leikattu näkyvä rasva 0,5 kg tai kokonaiset yksiköt tai yksiköiden osat, joista rasvaa ei voi leikata erikseen 2 kg 2.4 Nisäkäsperäinen rasvakudos irtotavarana Vähintään kolmesta kohdasta näytteenottovälineellä otetut yksiköt 0,5 kg 3 Nisäkkäiden sisäelimet 3.1 Nisäkkäiden maksa tuore, jäähdytetty, jäädytetty Kokonaiset maksat tai maksan osa 0,4 kg 3.2 Nisäkkäiden munuaiset tuore, jäähdytetty, jäädytetty yksi munuainen tai molemmat, 1—2 eläimestä 0,2 kg 3.3 Nisäkkäiden sydän tuore, jäähdytetty, jäädytetty Kokonaiset sydämet tai vain kammio-osa, jos sydän on iso 0,4 kg 3.4 Muut nisäkäsperäiset sisäelimet tuore, jäähdytetty, jäädytetty Yhdestä useammasta eläimestä saatu kokonainen yksikkö tai sen osa tai poikkileikkaus irtotavarana olevasta jäädytetystä tuotteesta 0,5 kg 4 Siipikarjan liha Huom.: MRL:ien valvomiseksi rasvaliukoisten torjunta-aineiden näytteet on otettava jäljempänä olevan 5 osan mukaisesti. 4.1 Linnut, suurikokoinen ruho > 2 kg Kalkkunat, hanhet, kukot, salvukukot ja ankat Reidet, koivet ja muu tumma liha 0,5 kg nahan ja luiden poiston jälkeen 4.2 Linnut, keskikokoinen ruho 500 g—2 kg Kanat, helmikana, nuori kana Reidet, koivet tai muu tumma liha vähintään kolmesta linnusta 0,5 kg nahan ja luiden poiston jälkeen 4.3 Linnut, pienikokoinen ruho < 500 g Viiriäinen, kyyhkynen Vähintään kuuden linnun ruhot 0,2 kg lihaskudosta 4.4 Linnun osat tuore, jäähdytetty, jäädytetty vähittäismyynti- tai tukkukauppapakkauksessa Koivet, neljännekset, rintapalat ja siivet Pakatut yksiköt tai erilliset yksiköt 0,5 kg nahan ja luiden poiston jälkeen 5 Siipikarjaperäiset rasvat, ruhon rasva mukaan luettuna Huom. 5.1 ja 5.2 osan mukaisesti otettuja rasvanäytteitä voidaan käyttää rasvan tai koko tuotteen vaatimustenmukaisuuden määrittämiseksi vastaavien MRL:ien avulla. 5.1 Linnut, teurastuksen yhteydessä, kokonaiset ruhot tai niiden osat Kanat, kalkkunat Pallearasvayksiköitä vähintään kolmesta linnusta 0,5 kg 5.2 Linnun lihan osat Koivet, rintalihas Joko yksiköistä leikattu näkyvä rasva 0,5 kg tai kokonaiset yksiköt tai yksiköiden osat, joista rasvaa ei voi leikata erikseen 2 kg 5.3 Irtotavarana oleva linnun rasvakudos Vähintään kolmesta kohdasta näytteenottovälineellä otetut yksiköt 0,5 kg 6 Siipikarjan sisäelimet 6.1 Syötävät linnun sisäelimet, hanhen ja ankan rasvamaksaa ja vastaavia arvotuotteita lukuun ottamatta Yksiköt vähintään kuudesta linnusta tai poikkileikkaus säiliöstä 0,2 kg 6.2 Hanhen ja ankan rasvamaksa ja vastaavat arvotuotteet Yksikkö yhdestä linnusta tai säiliöstä 0,05 kg Eläinperäiset jalostetut elintarvikkeet 7 Eläinperäiset toissijaiset elintarvikkeet, kuivattu liha Eläinperäiset syötävät johdetut tuotteet, jalostettu eläinrasva, myös renderoitu ja uutettu rasva Sellaiset eläinperäiset valmiselintarvikkeet (yksi ainesosa), joissa on tai ei ole pakkausta tai vähäisiä määriä muita ainesosia, kuten aromiaineita tai mausteita, jotka on tavallisesti esipakattu ja valmiita kulutukseen ilman kypsentämisestä tai kypsentämisen jälkeen. Eläinperäiset valmiselintarvikkeet (useampi ainesosa), moniainesosaiset elintarvikkeet, jotka koostuvat sekä kasvi- että eläinperäisistä ainesosista, kuuluvat tähän ryhmään, jos eläinperäistä ainesosaa on suurin osa. 7.1 Nisäkäs- tai lintuperäiset jauhetut, kypsennetyt, säilötyt, kuivatut, renderoidut tai muulla tavoin jalostetut tuotteet, moniainesosaiset tuotteet mukaan luettuina Kinkku, makkara, jauhettu naudanliha, kanapatee Pakatut yksiköt tai edustava poikkileikkaus säiliöstä tai näytteenottolaitteella otetut yksiköt (tarvittaessa nesteet mukaan luettuina) 0,5 kg tai 2 kg, jos rasvapitoisuus on < 5 % (1) EY:n elintarvikeluokittelu: direktiivin 86/362/ETY liite I ja direktiivin 86/363/ETY, sellaisina kuin ne ovat molemmat muutettuina direktiivillä 93/57/EY (EYVL L 211, 23.8.1993, s. 1) ja direktiivin 90/642/ETY liite I, sellaisena kuin se on muutettuna neuvoston direktiivillä 95/38/EY (EYVL L 197, 22.8.1995, s. 14.)







Taulukko 4 Kasvituotteet: perusnäytteiden kuvaus ja laboratorionäytteiden vähimmäiskoko Tavaran luokittelu (1) Esimerkkejä Otettavan perusnäytteen laatu Laboratorionäytteen vähimmäiskoko Kasviperäiset peruselintarvikkeet 1 Kaikki tuoreet hedelmät Kaikki tuoreet vihannekset, perunat ja sokerijuurikkaat mukaan luettuina, ei kuitenkaan yrtit 1.1 Pienikokoiset tuoretuotteet yksikkö tavallisesti < 25 g Marjat, herneet, oliivit Kokonaiset yksiköt tai pakkaukset tai näytteenottovälineellä otetut yksiköt 1 kg 1.2 Keskikokoiset tuoretuotteet yksikkö tavallisesti 25—250 g Omenat, appelsiinit Kokonaiset yksiköt 1 kg (vähintään 10 yksikköä) 1.3 Suurikokoiset tuoretuotteet, yksikkö tavallisesti > 250 g Keräkaalit, kurkut, viinirypäleet (tertuissa) Kokonaiset yksiköt 2 kg (vähintään 5 yksikköä) 2 Palkokasvit Pavut, kuivatut; herneet, kuivatut 1 kg Viljanjyvät Riisi, vehnä 1 kg Pähkinät Kookospähkinöitä lukuun ottamatta 1 kg Kookospähkinät 5 yksikköä Öljysiemenet Maapähkinät 0,5 kg Juomiin ja makeisiin käytettävät siemenet Kahvipavut 0,5 kg 3 Yrtit Tuore persilja Kokonaiset yksiköt 0,5 kg Muut, tuoreet 0,2 kg (tuoreiden yrttien osalta ks. tämän taulukon 4 osa) Mausteet Kuivatut Kokonaiset yksiköt tai näytteenottovälineellä otetut 0,1 kg Kasviperäiset jalostetut elintarvikkeet 4 Kasviperäiset toissijaiset elintarvikkeet, kuivatut hedelmät, vihannekset, yrtit, humalat, jauhetut viljatuotteet Kasviperäiset johdetut tuotteet, teet, yrttiteet, kasviöljyt, mehut ja sekalaiset tuotteet kuten jalostetut oliivit ja sitrusmelassi Sellaiset kasviperäiset valmiselintarvikkeet (yksi ainesosa), joissa on tai ei ole pakkausta tai vähäisiä määriä muita ainesosia, kuten aromiaineita tai mausteita, jotka on tavallisesti esipakattu ja valmiita kulutukseen ilman kypsentämistä tai kypsentämisen jälkeen. Kasviperäiset valmiselintarvikkeet (useampi ainesosa), mukaan luettuina tuotteet, joissa on eläinperäisiä ainesosia, mutta jossa kasviperäistä ainesosaa on suurin osa, leivät ja muut kypsennetyt viljatuotteet. 4.1 Tuotteet, joilla on korkea yksikköarvo Yksiköt tai näytteenottovälineellä otetut 0,1 kg (2) 4.2 Pienivolyymiset kiinteät tuotteet Humalat, teet, yrttiteet Yksiköt tai näytteenottovälineellä otetut yksiköt 0,2 kg 4.3 Muut kiinteät tuotteet Leipä, jauhot, kuivatut hedelmät Pakkaukset tai muut kokonaiset yksiköt tai näytteenottovälineellä otetut yksiköt 0,5 kg 4.4 Nestemäiset tuotteet Kasviöljyt, mehut Yksiköt tai näytteenottovälineellä otetut yksiköt 0,5 l tai 0,5 kg (1) EY:n elintarvikeluokittelu: direktiivin 86/362/ETY liite I ja direktiivin 86/363/ETY, sellaisina kuin ne ovat molemmat muutettuina direktiivillä 93/57/EY (EYVL L 211, 23.8.1993, s. 1) ja direktiivin 90/642/ETY liite I, sellaisena kuin se on muutettuna neuvoston direktiivillä 95/38/EY (EYVL L 197, 22.8.1995, s. 14.) (2) Poikkeuksellisen arvokkaasta tuotteesta voidaan ottaa pienempi laboratorionäyte, mutta syy tähän on merkittävä näytteenottokirjanpitoon.







Taulukko 5 Muna ja maitotuotteet: perusnäytteiden kuvaus ja laboratorionäytteiden vähimmäiskoko Tavaran luokittelu (1) Esimerkkejä Otettavan perusnäytteen laatu Laboratorionäytteen vähimmäiskoko Eläinperäiset peruselintarvikkeet 1 Siipikarjan munat 1.1 Munat, viiriäisten ja vastaavien munia lukuun ottamatta Kokonaiset munat 12 kokonaista kanamunaa, 6 kokonaista hanhen tai ankan munaa 1.2. Munat, viiriäisten ja vastaavien Kokonaiset munat 24 kokonaista munaa 2 Maidot Kokonaiset yksiköt tai näytteenottovälineellä otetut yksiköt 0,5 l Eläinperäiset jalostetut elintarvikkeet 3 Eläinperäiset jalostetut elintarvikkeet, jalostetut maitotuotteet kuten rasvattomat maidot, maitotiivisteet ja maitojauheet. Eläinperäiset syötävät johdetut tuotteet, maitorasvat, johdetut maitotuotteet kuten voit, voiöljyt, kermat, kermajauheet, kaseiinit jne. Eläinperäiset valmiselintarvikkeet (yksi ainesosa), valmistetut maitotuotteet kuten jogurtti, juustot Eläinperäiset valmiselintarvikkeet (useampi ainesosa), valmistetut maitotuotteet mukaan luettuina tuotteet, joissa on kasviperäisiä ainesosia, mutta jossa eläinperäistä ainesosaa on suurin osa, kuten jalostetut juustotuotteet, juustovalmisteet, maustettu jogurtti, makeutettu maitotiiviste 3.1 Nestemäiset maidot, maitojauheet, maito- ja kermatiivisteet, maitotuotejäätelöt, kermat, jogurtit Yksiköt tai näytteenottovälineellä otetut yksiköt 0,5 l (nesteet) tai 0,5 kg (kiinteät aineet) i) Irtotavarana olevat maito- ja kermatiivisteet on sekoitettava perusteellisesti ennen näytteenottoa siten, että säiliön seinistä ja pohjasta kaavitaan niihin tarttunut aines ja hämmennetään hyvin. Erilleen otetaan noin 2—3 litraa, joka vielä sekoitetaan hyvin ennen laboratorionäytteen ottamista. ii) Irtotavarana olevista maitojauheista on otettava näytteet aseptisesti kuivalla poraputkella tasaisella nopeudella. iii) Irtotavarana olevat kermat on sekoitettava perusteellisesti männän avulla ennen näytteenottoa, mutta vaahdottamista ja kirnuamista on vältettävä. 3.2 Voit ja voiöljyt Voi, heravoi, vähärasvaiset levitteet, jotka sisältävät voirasvaa, vedetön voiöljy, vedetön maitorasva Kokonaiset pakatut yksiköt tai niiden osat tai näytteenottovälineellä otetut yksiköt 0,2 kg tai 0,2 l 3.3 Juustot, juustojalosteet mukaan luettuina Vähintään 0,3 kg:n yksiköt Kokonaiset yksiköt tai näytteenottovälineellä leikatut yksiköt 0,5 kg Alle 0,3 kg:n yksiköt 0,3 kg Huom.: Lieriömäisistä juustoista olisi otettava näyte siten, että tehdään kaksi keskustasta lähtevää viiltoa. Nelikulmaisista juustoista olisi otettava näyte siten, että tehdään kaksi sivujen suuntaista viiltoa. 3.4 Nestemäiset, pakastetut tai kuivatut munavalmisteet Yksiköt otetaan aseptisesti näytteenottovälineellä 0,5 kg (1) EY:n elintarvikeluokittelu: direktiivin 86/362/ETY liite I ja direktiivin 86/363/ETY, sellaisina kuin ne ovat molemmat muutettuina direktiivillä 93/57/EY (EYVL L 211, 23.8.1993, s. 1) ja direktiivin 90/642/ETY liite I, sellaisena kuin se on muutettuna neuvoston direktiivillä 95/38/EY (EYVL L 197, 22.8.1995, s. 14.)

4.4 Laboratorionäytteen valmistelu

Silloin kun yhdistetty näyte on suurempi kuin laboratorionäyte, se olisi jaettava edustavan osan aikaansaamiseksi. Tähän voidaan käyttää näytteenottovälinettä, neljään osaan jakamista tai muuta asianmukaista menetelmää, jolla kokoa pienennetään, mutta tuoreita kasvituoteyksiköitä tai kokonaisia munia ei saa leikata tai rikkoa. Rinnakkaiset laboratorionäytteet voidaan ottaa tässä vaiheessa ja ne voidaan valmistaa edellä kuvatun vaihtoehtoisen menettelyn mukaisesti. Laboratorionäytteiden vähimmäiskoot annetaan taulukoissa 3, 4 ja 5.

4.5 Näytteenottokirjanpito

Näytteenottovirkailijan on kirjattava tavaraerän laatu ja alkuperä, sen omistaja, toimittaja tai haltija, näytteenottopäivä ja -paikka sekä kaikki muut olennaiset tiedot. Kaikki poikkeamiset suositeltavasta näytteenottomenetelmästä on kirjattava. Kaikkien laboratorionäytteiden kaksoiskappaleiden mukana on oltava allekirjoitettu jäljennös kirjanpidosta ja näytteenottovirkailijan on säilytettävä yksi jäljennös. Tavaraerän omistajalle tai hänen edustajalleen on annettava yksi jäljennös näytteenottokirjanpidosta, vaikka heille ei annettaisikaan laboratorionäytettä. Jos näytteenottokirjanpito tehdään atk-muodossa, se on myös jaettava kaikille samoille vastaanottajille ja on pidettävä yllä vastaavaa tarkistettavissa olevaa ja jäljitettävää kirjanpitoa.

4.6 Laboratorionäytteiden pakkaaminen ja lähettäminen

Laboratorionäyte on pakattava inertistä aineesta valmistettuun puhtaaseen säiliöön, joka suojaa näytettä riittävästi kontaminaatiolta, vaurioilta ja vuodoilta. Säiliö on sinetöitävä, siihen on laitettava pysyvä etiketti ja siihen on kiinnitettävä näytteenottokirjanpito. Viivakoodia käytettäessä on suositeltavaa antaa tiedot myös aakkosnumeerisessa muodossa. Näyte on toimitettava laboratorioon niin pian kuin se on käytännössä mahdollista. Kuljetuksen aikana olisi vältettävä pilaantumista eli tuoreet näytteet olisi pidettävä viileässä ja jäädytetyt näytteet jäädytettyinä. Liha- ja siipikarjanäytteet olisi jäädytettävä ennen lähettämistä paitsi jos ne kuljetetaan laboratorioon ennen kuin pilaantumista voi tapahtua.

4.7 Analysoitavan näytteen valmistelu

Laboratorionäytteelle olisi annettava omat tunnistetiedot, jotka lisätään näytteenottokirjanpitoon yhdessä vastaanottopäivämäärän ja näytteen kokoa koskevien tietojen kanssa. Analysoitava tuotteen osa ( 21 ) ( 22 ), eli analyysinäyte, olisi otettava erilleen niin pian kuin mahdollista. Kun jäämätasot on laskettava siten, että otetaan huomioon myös osat, joita ei analysoida ( 23 ), erillisten osien painot on merkittävä kirjanpitoon.

4.8 Testinäytteen valmistelu ja varastointi

Analyysinäyte on hienonnettava ja tarvittaessa sekoitettava hyvin ennen edustavan testinäytteen erottamista siitä. Testinäytteen koko määritellään analyyttisen menetelmän ja sekoittamisen tehokkuuden mukaisesti. Hienontamis- ja sekoittamismenetelmät olisi merkittävä kirjanpitoon, eikä niiden pitäisi vaikuttaa analysoitavan näytteen jäämiin. Haitallisten vaikutusten minimoimiseksi analysoitava näyte on tarvittaessa käsiteltävä erityisissä olosuhteissa, kuten nollapistettä alemmassa lämpötilassa. Kun käsittely voi vaikuttaa jäämiin ja silloin kun ei ole mahdollisuutta käytännöllisiin vaihtoehtoisiin menettelyihin, testinäyte voi koostua kokonaisista yksiköistä tai kokonaisista yksiköistä erotetuista segmenteistä. Jos analysoitava osanäyte näin koostuu vähäisestä määrästä yksiköitä tai palasia, se ei todennäköisesti edusta hyvin analyyttistä näytettä, ja siksi on analysoitava riittävä määrä osanäytteiden kaksoiskappaleita keskiarvon epävarmuuden osoittamiseksi. Jos analyyttiset osanäytteet varastoidaan ennen analyysiä, varastointimenetelmän ja varastointiajan tulisi olla sellaiset, että ne eivät vaikuta jäämien tasoon. Ylimääräisiä osanäytteitä on vaatimusten mukaisesti otettava kaksoiskappale- ja vahvistavaa analyysiä varten.

4.9 Kaaviomaiset esitykset

Näytteenottomenettelyiden kaaviomaiset esitykset annetaan alaviitteessä tarkoitetussa asiakirjassa.

5. PERUSTEET VAATIMUSTENMUKAISUUDEN MÄÄRITTÄMISEKSI

Analyysin tulosten on oltava peräisin tavaraerästä otetusta yhdestä tai useammasta laboratorionäytteestä, jotka ovat analyysiin soveltuvassa kunnossa. Tulosten tukena on oltava hyväksyttävät laadunvalvontaa koskevat tiedot ( 24 ). Jos jäämä ylittää MRL:n, yhdisteen tunnistus olisi varmennettava ja pitoisuus olisi tarkastettava analysoimalla vielä yksi tai useampi alkuperäisestä laboratorionäytteestä erotettu testinäyte.

MRL:ää sovelletaan yhdistettyyn näytteeseen.

Tavaraerä noudattaa MRL:ää silloin, kun analyysin tulokset eivät ylitä MRL:ää.

Kun yhdistetyn näytteen tulokset ylittävät MRL:n, päätös, jonka mukaan tavaraerä ei ole vaatimusten mukainen, on tehtävä ottaen huomioon

i) tapauksen mukaan yhdestä tai useammasta laboratorionäytteestä saadut tulokset ja

ii) analyysin tarkkuus ja täsmällisyys, tukena olevien laadunvalvontaa koskevien tietojen mukaisesti.